# Presidència de les Corts Valencianes

La presidència de les Corts Valencianes és la màxima representació de la cambra parlamentària del País Valencià, les Corts. El president o presidenta de les Corts presideix la Mesa i les sessions plenàries entre altres funcions.
Actualment i des del juny de 2023 és María de los Llanos Massó Linares, de Vox.

## Elecció

La seua elecció és realitzada pels diputats i diputades de les Corts en sistema de vot personal i secret. Per a l'elecció, cada diputat escriu un únic nom en la papereta de vot i resulta elegit qui n'obté la majoria absoluta (50 en l'actualitat). Si en la primera votació cap de les diputades i diputats aconseguix l'esmentada majoria, es repetix l'elecció entre les o els dos diputats/des que més s'hagen aproximat. En resulta elegit qui obtinga més vots. En cas d'empat, es repetix la votació i, si després de quatre votacions persistix l'empat, resulta elegida la candidata o el candidat que forme part de la candidatura més votada en les eleccions.

## Funcions

La presidenta o president dirigix i coordina l'acció de la Mesa, òrgan de govern de les Corts, així com la Junta de Síndics. Exercix la representació de la cambra, assegura la bona marxa dels treballs, dirigix els debats, en manté l'ordre i ordena els pagaments, sense perjuí de les delegacions que puga conferir. Correspon a la presidència complir i fer complir el reglament, interpretar-lo en els casos de dubte i suplir-lo en els d'omissió.

## Llista de presidents de les Corts

| $^{No.}$ | Nom | Partit | Inici | Final | $^{Legs.}$ |
| 1 | García, AntonioAntonio García | Partit Socialista del País Valencià - PSOE | 7 juny 1983 | 2 juliol 1987 | I |
| 1 | García, AntonioAntonio García | Partit Socialista del País Valencià - PSOE | 2 juliol 1987 | 18 juny 1991 | II |
| 1 | García, AntonioAntonio García | Partit Socialista del País Valencià - PSOE | 18 juny 1991 | 20 juny 1995 | III |
| 2 | González, VicentVicent González | Unió Valenciana | 20 juny 1995 | 24 febrer 1996 | IV |
| 3 | Villalba, HèctorHèctor Villalba | Unió Valenciana | 12 febrer 1997 | 9 juliol 1999 | IV |
| 4 | Miró, MarcelaMarcela Miró | Partit Popular de la Comunitat Valenciana | 9 juliol 1999 | 12 juny 2003 | V |
| 5 | de España, JulioJulio de España | Partit Popular de la Comunitat Valenciana | 12 juny 2003 | 14 juny 2007 | VI |
| 6 | Martínez, María MilagrosaMaría Milagrosa Martínez | Partit Popular de la Comunitat Valenciana | 28 juny 2007 | 9 juny 2011 | VII |
| 7 | Cotino, JuanJuan Cotino | Partit Popular de la Comunitat Valenciana | 9 juny 2011 | 13 octubre 2014 | VIII |
| 8 | Font de Mora, AlejandroAlejandro Font de Mora | Partit Popular de la Comunitat Valenciana | 15 octubre 2014 | 11 juny 2015 | VIII |
| 9 | Colomer, FrancescFrancesc Colomer | Partit Socialista del País Valencià - PSOE | 24 juny 2015 | 2 juliol 2015 | IX |
| 10 | Morera, EnricEnric Morera | Compromís | 3 juliol 2015 | 16 maig 2019 | IX |
| 10 | Morera, EnricEnric Morera | Compromís | 16 maig 2019 | 26 juny 2023 | X |
| 11 | Massó, LlanosLlanos Massó | Vox | 26 juny 2023 | | XI |

## Vegeu també

* Corts Valencianes
* Grups parlamentaris de les Corts Valencianes

## Referències

* ↑ 324cat. «La diputada de Vox antiavortista Llanos Massó serà la presidenta de les Corts Valencianes», 26-06-2023. [Consulta: 26 juny 2023].
* ↑ «Web oficial de les Corts Valencianes». Arxivat de l'original el 2010-09-29. [Consulta: 9 gener 2011].
* ↑ «Reglament de les Corts Valencianes». Arxivat de l'original el 2010-10-06. [Consulta: 9 gener 2011].
* 1 2 3 4 5 6 7 8 9 10 11 12 «Mesa de Les Corts» (en catalan). Valencia, Spain: Corts Valencianes. [Consulta: 23 juny 2019].
* ↑ EFE «Las Corts Valencianes cambian al presidente después de 22 días y pasa a ser de Compromís» (en spanish). eldiario.es. EFE, 03-07-2015 [Consulta: 23 juny 2019].
* ↑ Europa Press «Morera sustituye a Colomer como presidente de las Corts y apela al consenso para reformar la Ley Electoral Valenciana» (en spanish). 20 minutos. Europa Press, 03-07-2015 [Consulta: 23 juny 2019].
* ↑ «Enric Morera és reelegit com a president de les Corts Valencianes» (en catalan). Ara [Barcelona, Spain], 16-05-2019 [Consulta: 23 juny 2019].
* ↑ «Enric Morera, de Compromís, és reelegit president de les Corts Valencianes per a la legislatura més plural» (en catalan). eldiario.es, 16-05-2019 [Consulta: 23 juny 2019].
* ↑ «Els vots del Botànic reelegeixen Enric Morera com a president de les Corts» (en catalan). VilaWeb, 16-05-2019 [Consulta: 23 juny 2019].

## Enllaços externs

* Web oficial de les Corts